CELEX: 62016CB0222
Language: bg
Date: 2016-11-15 00:00:00
Title: Дело C-222/16: Определение на Съда (девети състав) от 15 ноември 2016 г. (преюдициално запитване от Административен съд — Варна (България) — „МИП-ТС“ ООД/Началник на Митница Варна (Преюдициално запитване — Търговска политика — Регламент (ЕО) № 1225/2009 — Член 13 — Заобикаляне — Регламент за изпълнение (ЕС) № 791/2011 — Мрежести тъкани от стъклени влакна с произход от Китайската народна република — Антидъмпингови мита — Регламенти за изпълнение (ЕС) № 437/2012 и (ЕС) № 21/2013 — Изпращане от Тайланд — Разширяване на обхвата на антидъмпинговото мито — Действие във времето — Митнически кодекс на Общността — Последващо събиране на вносни мита)

27.2.2017   
            
            
               BG
            
            
               Официален вестник на Европейския съюз
            
            
               C 63/11
            
         Определение на Съда (девети състав) от 15 ноември 2016 г. (преюдициално запитване от Административен съд — Варна (България) — „МИП-ТС“ ООД/Началник на Митница Варна
   (Дело C-222/16) (1)
   
   ((Преюдициално запитване - Търговска политика - Регламент (ЕО) № 1225/2009 - Член 13 - Заобикаляне - Регламент за изпълнение (ЕС) № 791/2011 - Мрежести тъкани от стъклени влакна с произход от Китайската народна република - Антидъмпингови мита - Регламенти за изпълнение (ЕС) № 437/2012 и (ЕС) № 21/2013 - Изпращане от Тайланд - Разширяване на обхвата на антидъмпинговото мито - Действие във времето - Митнически кодекс на Общността - Последващо събиране на вносни мита))
   (2017/C 063/16)
   Език на производството: български
   
      Запитваща юрисдикция
   
   Административен съд — Варна (България)
   
      Страни в главното производство
   
   
      Жалбоподател:„МИП-ТС“ ООД
   
      Ответник: Началник на Митница Варна
   
      Диспозитив
   
   Член 1, параграф 1 от Регламент за изпълнение (ЕС) № 791/2011 на Съвета от 3 август 2011 година за налагане на окончателно антидъмпингово мито и за окончателно събиране на временното мито, наложено върху вноса на определени мрежести тъкани от стъклени влакна с произход от Китайската народна република, трябва да се тълкува в смисъл, че окончателното антидъмпингово мито, наложено с тази разпоредба, се прилага по отношение на вноса на посочените в нея мрежести тъкани от стъклени влакна с деклариран произход от Тайланд, осъществен преди датата на влизане в сила на Регламент (ЕС) № 437/2012 от 23 май 2012 година за започване на разследване във връзка с възможното заобикаляне на антидъмпинговите мерки, наложени с Регламент за изпълнение № 791/2011, и за въвеждане на регистрационен режим за този внос, какъвто е разглежданият в главното производство внос, когато е установено, че посочените мрежести тъкани от стъклени влакна всъщност са с произход от Китайската народна република.
   
      (1)  ОВ C 243, 4.7.2016 г.